Niggio rósso

O Niggio Rósso (Milvus milvus Linnaeus, 1758) o l'é 'n öxéllo  ch' o fa parte da famiggia de Accipitridae. O l'é 'na béstia da rapìnn-a. O l'é ascì conosciûo co-o nomme de Nìggio Reâ.

 Descriçión 
Niggio Reâ ( Milvus Milvus - Linnaeus 1758 ), Famiggia Accipitridae, Genere Milvuso. O Nìggio Reâ (ò Rósso), pe-a taggia e l'avertûa alâre, o sùpera o Nìggio Scûo co-o quæ de spésso o se confónde. E seu ciùmme són ben ben ciù ciæe, e o se distìngoe pe-a carateristica côa de cô ch'o tîa a-o rósso, profondamente fórcûa. O se distìngoe ascì pe-a maccia de cô gianchinàstro in sciô lato inferiô de remiganti primaie. O l'é 'n öxello da-a côa asæ larga, ch'a permétte a-o niggio de planâ ciù façilménte. O dimorfismo sesoâle o l'é inexistente. O l'é 'n öxello da rapìnn-a diùrno, lóngo  60-65 cìtti, avertûa  alâre  165-175 cìtti, péizo  1-1,300 chìlli (o segóndo nùmero o se riferîsce a-a fémina ch'a l'é ciù gròssa); masccio e femina àn o mæximo colôre. In xêuo o se reconósce sùbito pe-a côa bòrca, e âe lónghe e streite con dôe macce de cô gianco in scê remiganti primaie che contràstan co-a  pónta de cô neigro de l'âa, pêto e pansa de cô brùn-rósso scûo a sotî rigatûe de neigro, testa, còllo e gôa de cô gianco-çénie, êuggi de cô vèrde infosæ (a proteçión), becco giano a-a bâze, grîxo in pónta céga a lensìn, a parte de sôvia a l'é de cô maròn-fulvo. O l'é un di ciù belli tra i öxelli da rapìnn-a d'Eoröpa, pe-e lónghe âe e a côa a bandêta; o l'à in xêuo agile, velôce légero.

 Distriboçión 
Eoröpa Centrâle e Òcidentâle, in particolâ Germània, Spàgna, Frànsa e Italia, dôve e côbie se riprodùan regolarménte, grùppi minòi in Nord-Àfrica. L'areale de nidificaçión o l'é delimitòu a Nord da-a  Svéçia Meridionâle, a Est da Ucràina e Rùscia Sud-Òcidentâle. O seu habitat én spàççi avérti, coltivæ a pascolo, pöco antropizæ, dónde o càccia xoàndo in çercio ò a bassa quota. De spesso se sénte o seu scigôo, o se nùtre de levri, conìggi, roditôi, öxelli ciù picìn, ma anche de carògne. In Itàlia o l'é sedentâio, migratô e svernànte parçiale, nidìfica in Sardénia, Sicìlia, Apenìn Meridionâle e in Baxilicâ, con aoménti de côbie nidificànti. Aoménta anche o nùmero di svernànti da-o Centro e Nord-Eoröpa, in particolâ da Germània, Repùblica Cêca, Polònia e Sveçia (se pàrla de in çentenà ò ciù).
Riproduçión tra Màrso e Arvî, 2-3 êuve, incobaçión 31-32 giórni; làscian o nîo tra Zùgno e-a meitæ de Lùggio.

O niggio rósso o l´é un di doî niggi prezenti in Eöropa. L'âtro o l'é o Nìggio Scûo do Belon:Tout ainsi que les François cognoissent deux especes de Milans, l´un nommé le Milan Royal, l´autre le Milan noir: Semblablement, Aristote en a escrit deux especes, au sisxieme chapitre du sisxieme livre de la nature des animauxPierre Belon; L' Histoire de la nature des oyseaux... 1555
miniatura|P. Belon; L'Histoire de la nature des oyseaux 1555
inti ùrtimi anni o l´é arivòu inte zöne prearpinn-e"A metà d’u XX seculu u nigiu u l’éira de ca’ ciü che mai inte l’auta Sgrisseria, ma u s’é spustau iscì int’e zone prearpine" Enrico Malan, Auxeli intu parla ventemigliusu

 Inta Ligûria 
O no l´é goæi comùn inta Ligûria:Raro nel distretto di Arenzano e Cogoleto Genova; scarso in quello di SpeziaEnrico Hillyer Giglioli; Avifauna italica: Elenco sistematico delle specie di uccelli.. 1889Ma ben ben di outoì n´àn parlòu, e àn dêuviòu dötréi scinònimi scentìfici existenti (prezénpio Falco milvus Linnaeus). Falco milvus. Falco a coda biforcata. Di passaggio. Il vecchio è raro, fu trovato nel 1811; i giovani son più comuniGirolamo Calvi; Catalogo d'ornitologia di Genova 1828O Casaccia o l´à ciamòu Milan :MILAN s. m. Nibbio, Forbicione. T. Ornit. Falco milvus. Uccello del genere de‘ Falchi, famiglia de’ Milvi che ha il becco nero, la cera gialla, le penne della fronte, gelo gola biancheGiovanni Casaccia; Vocabolario Genovese-Italiano 1851 (e 1876)O Paganini o-u ciama Niggio reâ:NIGGIO REÀ: Nibbio, Forbicione Pis., [..] Milvus regalis BrissonAngelo Paganini; Vocabolario domestico genovese-italiano 1857

 Nòtte 

 Âtri progètti 

Categorîa:Oxelli